**ΠΑΝΕΠΙΣΤΗΜΙΟ ΙΩΑΝΝΙΝΩΝ**

**ΤΜΗΜΑ ΠΛΗΡΟΦΟΡΙΚΗΣ ΚΑΙ ΤΗΛΕΠΙΚΟΙΝΩΝΙΩΝ**

**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΤΜΗΜΑΤΟΣ ΠΛΗΡΟΦΟΡΙΚΗΣ ΚΑΙ ΤΗΛΕΠΙΚΟΙΝΩΝΙΩΝ**

**ΠΑΝΕΠΙΣΤΗΜΙΟΥ ΙΩΑΝΝΙΝΩΝ**

**ΓΙΑ ΥΠΟΒΟΛΗ ΑΙΤΗΣΕΩΝ ΑΠΟ ΝΕΟΥΣ ΕΠΙΣΤΗΜΟΝΕΣ ΚΑΤΟΧΟΥΣ ΔΙΔΑΚΤΟΡΙΚΟΥ ΣΤΟ ΠΛΑΙΣΙΟ ΥΛΟΠΟΙΗΣΗΣ ΤΗΣ ΠΡΑΞΗΣ «ΑΠΟΚΤΗΣΗ ΑΚΑΔΗΜΑΪΚΗΣ ΔΙΔΑΚΤΙΚΗΣ ΕΜΠΕΙΡΙΑΣ ΣΤΟ ΠΑΝΕΠΙΣΤΗΜΙΟ ΙΩΑΝΝΙΝΩΝ ΣΤΟ ΑΚΑΔΗΜΑΪΚΟ ΕΤΟΣ 2025-2026»**

Το Τμήμα Πληροφορικής και Τηλεπικοινωνιών του Πανεπιστημίου Ιωαννίνων, μέσω του Ειδικού Λογαριασμού Κονδυλίων Έρευνας στο πλαίσιο υλοποίησης της ενταγμένης στο Πρόγραμμα «Ανθρώπινο Δυναμικό και Κοινωνική Συνοχή 2021-2027» (αρ. πρωτ. Πρόσκλησης 108523/24.07.2024, κωδ. ΕΚΠ30) Πράξης με τίτλο «Απόκτηση Ακαδημαϊκής Διδακτικής Εμπειρίας στο Πανεπιστήμιο Ιωαννίνων» (Κωδικός MIS: 6028517), που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο (ΕΚΤ) και από Εθνικούς Πόρους, με δικαιούχο τον Ειδικό Λογαριασμό Κονδυλίων Έρευνας του Πανεπιστημίου Ιωαννίνων,

Λαμβάνοντας υπόψιν:

1. Τις διατάξεις του αρ. 103 του Συντάγματος της Ελλάδας
2. Τις διατάξεις του ν. 4957/2022 (ΦΕΚ 141/Α/21.07.2022) «Νέοι ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις», όπως ισχύει.
3. Τις διατάξεις του ν. 5094/2024 (ΦΕΚ 39/Α/13-3-2024) «Ενίσχυση του Δημόσιου Πανεπιστημίου πλαίσιο λειτουργίας μη κερδοσκοπικών παραρτημάτων ξένων Πανεπιστημίων και άλλες διατάξεις».
4. Τις διατάξεις του ν. 4386/2016 «Ρυθμίσεις για την έρευνα και άλλες διατάξεις», όπως ισχύει.
5. Τις διατάξεις του Ν. 4914/2022 (ΦΕΚ 61/Α/21-3-2022) για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2021-2027, όπως ισχύει.
6. Την υπ’ αρ. 114947/29-11-2022 (ΦΕΚ 6132/Β/01-12-2022) Υπουργική Απόφαση «Εθνικοί Κανόνες Επιλεξιμότητας των δαπανών των πράξεων των Προγραμμάτων 2021-2027» (ν. 4914/2022 (Α’ 61) άρθρο 63, παρ. 20),
7. Τον Οδηγό χρηματοδότησης και Διαχείρισης του Ειδικού Λογαριασμού Κονδυλίων Έρευνας (Ε.Λ.Κ.Ε.) του Πανεπιστημίου Ιωαννίνων,
8. Την με αρ. πρωτ. 108523 και κωδ. ΕΚΠ 30 (ΑΔΑ: 9ΜΔ1Η-0Κ4), πρόσκληση με τίτλο «Δράσεις διά βίου μάθησης στην Ανώτατη Εκπαίδευση (απόκτηση ακαδημαϊκής διδακτικής εμπειρίας σε νέους επιστήμονες κατόχους διδακτορικού)» για την υποβολή προτάσεων στο Πρόγραμμα «Ανθρώπινο Δυναμικό και Κοινωνική Συνοχή» 2021-2027, το οποίο συγχρηματοδοτείται από το Ευρωπαϊκό Κοινωνικό Ταμείο
9. Την Απόφαση με θέμα την Ένταξη της Πράξης «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού, για το ακαδημαϊκό έτος 2025-26 στο Πανεπιστήμιο Ιωαννίνων», με Κωδικό ΟΠΣ 6028517 στο Πρόγραμμα «Ανθρώπινο Δυναμικό και Κοινωνική Συνοχή» 2021-2027
10. Την από 02/07/2025 (Συνεδρίαση 526) απόφαση της Επιτροπής Ερευνών του Ειδικού Λογαριασμού Κονδυλίων Έρευνας του Πανεπιστημίου Ιωαννίνων περί αποδοχής και έγκρισης της Πρόσκλησης Εκδήλωσης  Ενδιαφέροντος και των κριτηρίων αξιολόγησης και της μοριοδότησης αυτών.
11. Την C 262/01/19.07.2016 Ανακοίνωση της Επιτροπής σχετικά με την έννοια της κρατικής ενίσχυσης, όπως αναφέρεται στο άρθρο 107 παράγραφος 1 της Συνθήκης για τη λειτουργία της Ευρωπαϊκής Ένωσης
12. Τον υπ’ αριθμ. 2023/2831/13.12.2023 Κανονισμό (ΕΕ) της Επιτροπής σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας οι οποίες χορηγούνται σε επιχειρήσεις που παρέχουν υπηρεσίες γενικού οικονομικού συμφέροντος.
13. Την με αρ. πρωτ. 115150/ΕΥΚΕ4023/02-11-2016 Εγκύκλιο της ΕΥΚΕ με θέμα: «*Οδηγίες αναφορικά με την αξιολόγηση πλήρωσης του κριτηρίου συμβατότητας των πράξεων με τους κανόνες των Κρατικών Ενισχύσεων*». ¬
14. Την με αρ. πρωτ. 99801/ΕΥΚΕ-ΧΕ1162/27-10-2023 Εγκύκλιο της ΕΥΚΕ-ΧΕ με θέμα «*Οδηγίες προς φορείς που εμπλέκονται στη διαχείριση συγχρηματοδοτούμενων δράσεων κατά την προγραμματική περίοδο 2021-2027 αναφορικά με ζητήματα κρατικών ενισχύσεων*».
15. την με Αριθμό Συνεδρίας 1182/23-09-2025 απόφαση της Συγκλήτου του Πανεπιστημίου Ιωαννίνων, σχετικά με την κατανομή των θέσεων των εντεταλμένων διδασκόντων στα Ακαδημαϊκά Τμήματα του Πανεπιστημίου Ιωαννίνων,
16. την με Αριθμό Συνεδρίας 164/24-09-2025 Απόφαση της Συνέλευσης του Τμήματος Πληροφορικής και Τηλεπικοινωνιών του Πανεπιστημίου Ιωαννίνων σχετική με την πρόσκληση,

**προσκαλεί**

Νέες και Νέους Επιστήμονες κατόχους Διδακτορικού Διπλώματος να εκδηλώσουν ενδιαφέρον για την παροχή διδακτικού έργου ως εντεταλμένοι διδάσκοντες στο Τμήμα Πληροφορικής και Τηλεπικοινωνιών του Πανεπιστημίου Ιωαννίνων κατά το χειμερινό εξάμηνο του ακαδημαϊκού έτους 2025-2026, σύμφωνα με το συνημμένο στην παρούσα Παράρτημα θέσεων, όπως αυτές έχουν εγκριθεί με την υπ’ αριθμ. 39636/24-09-2025 (αρ. Συν. 1182/23-09-2025) απόφαση της Συγκλήτου του Πανεπιστημίου Ιωαννίνων σχετικά με την κατανομή των θέσεων στα Τμήματα/Σχολές.

Οι ενδιαφερόμενοι/ες καλούνται να υποβάλουν αίτηση υποψηφιότητας για τις θέσεις εντεταλμένων διδασκόντων που προκηρύσσονται στα Επιστημονικά Πεδία που έχουν οριστεί από το Τμήμα Πληροφορικής και Τηλεπικοινωνιών του Πανεπιστημίου Ιωαννίνων. Κάθε ωφελούμενος οφείλει να διδάξει αυτοδύναμα όλα τα μαθήματα που έχουν οριστεί στο συγκεκριμένο Επιστημονικό Πεδίο και είναι ενταγμένα στο Πρόγραμμα Σπουδών του Τμήματος/της Σχολής, όπως αυτά περιγράφονται στο Παράρτημα Α της παρούσας πρόσκλησης, λαμβάνοντας υπόψη τους ακόλουθους όρους.

**Α. ΔΙΚΑΙΩΜΑ ΥΠΟΒΟΛΗΣ ΥΠΟΨΗΦΙΟΤΗΤΑΣ**

**Δικαίωμα Υποβολής Υποψηφιότητας** έχει κάθε φυσικό πρόσωπο από την ημεδαπή ή την αλλοδαπή το οποίο:

- Έχει λάβει τον διδακτορικό του τίτλο εντός της τελευταίας δεκαετίας (με ημερομηνία επιτυχούς υποστήριξης μετά την 1.1.2015) και η διδακτορική διατριβή του έχει κατατεθεί στο Εθνικό Αρχείο Διδακτορικών Διατριβών, σε περίπτωση που απαιτείται σύμφωνα με τις διατάξεις του Ν.1566/1985 αρ. 70 παρ. 15. Ως ημερομηνία λήψης του διδακτορικού λογίζεται εκείνη κατά την οποία υποστηρίχθηκε επιτυχώς η διδακτορική διατριβή.

- Διαθέτει σωρευτική άσκηση αυτοδύναμου διδακτικού έργου σε ΑΕΙ, μετά την απόκτηση του διδακτορικού διπλώματος, που δεν υπερβαίνει τα πέντε (5) ακαδημαϊκά εξάμηνα.

- Δεν κατέχει θέση Ομότιμου Καθηγητή ή αφυπηρετήσαντος μέλους ΔΕΠ του οικείου ή άλλου ΑΕΙ της ημεδαπής ή της αλλοδαπής.

- Δεν κατέχει θέση μέλους Δ.Ε.Π., Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.Δ.Ι.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) των Α.Ε.Ι. ή Συνεργαζόμενου Εκπαιδευτικού Προσωπικού (Σ.Ε.Π.) του Ε.Α.Π.

- Δεν κατέχει θέση ερευνητή ή λειτουργικού επιστήμονα ερευνητικών και τεχνολογικών φορέων του άρθρου 13Α του ν. 4310/2014 (Α’ 258) και λοιπών ερευνητικών οργανισμών.

- Δεν είναι συνταξιούχος του ιδιωτικού ή ευρύτερου δημόσιου τομέα.

- Δεν κατέχει θέση υπαλλήλου με σχέση Δημόσιου Δικαίου ή Ιδιωτικού Δικαίου Αορίστου Χρόνου σε φορείς του δημόσιου τομέα, όπως αυτός οριοθετείται στην περ. α) της παρ. 1 του άρθρου 14 του ν. 4270/2014,

- Δεν έχει υπερβεί το εξηκοστό έβδομο (67ο) έτος της ηλικίας.

- Δεν έχει παράλληλα άλλη ενεργή σύμβαση ως εντεταλμένος διδάσκοντας για το χειμερινό εξάμηνο 2025-2026, από οποιαδήποτε πηγή χρηματοδότησης (όπως αυτές προσδιορίζονται στην παρ. 6 του αρ. 173 του Ν. 4957/2022)

**Β. ΕΙΔΟΣ ΣΥΜΒΑΣΗΣ, ΠΑΡΑΔΟΤΕΟ ΚΑΙ ΥΨΟΣ ΑΜΟΙΒΗΣ**

1. Οι υποψήφιοι που θα επιλεχθούν θα απασχοληθούν στο Τμήμα/Σχολή Πληροφορικής και Τηλεπικοινωνιών του Πανεπιστημίου Ιωαννίνων με ανάθεση σύμβασης μίσθωσης έργου ως Εντεταλμένοι Διδάσκοντες σύμφωνα με τις διατάξεις των άρθρων 30, 64, άρθρο 65 παρ. 2, άρθρο 155 παρ. 2 & 3 και άρθρο 173 του Ν. 4957/2022 (Φ.Ε.Κ. Α΄141/21.07.2022). Το **αντικείμενο της σύμβασης** που θα υπογραφεί μεταξύ του ΕΛΚΕ του Πανεπιστημίου Ιωαννίνων και του ωφελούμενου αφορά αποκλειστικά στο διδακτικό έργο που του ανατίθεται σύμφωνα με το αρ. 64 α, β, γ και στ 2ο εδάφιο του ν.4957/2022 όπως καθορίζεται στην Απόφαση της Συνέλευσης του Τμήματος για το σύνολο των μαθημάτων που αντιστοιχούν στο γνωστικό αντικείμενο της θέσης, για την οποία επιλέχθηκε για το χειμερινό εξάμηνο του ακαδημαϊκού έτους 2025-2026. Το διδακτικό έργο παρέχεται με φυσική παρουσία, εκτός αν συντρέχουν λόγοι ανωτέρας βίας. **Δεν είναι δυνατός ο επιμερισμός μιας θέσης σε περισσότερους ωφελούμενους.**

2. **Παραδοτέο** είναι η ολοκλήρωση της αυτοδύναμης διδασκαλίας μαθημάτων χειμερινού Εξαμήνου Ακαδημαϊκού Έτους 2025-2026, η διεξαγωγή εξετάσεων και η τελική βαθμολόγηση των φοιτητών κατά την εξεταστική περίοδο του χειμερινού εξαμήνου, καθώς και των επαναληπτικών εξετάσεων του εξαμήνου, μέσω της υλοποίησης των συμβάσεων των ωφελούμενων, η οποία πιστοποιείται με σχετική βεβαίωση του Προέδρου κάθε Τμήματος.

3. Οι **ημερομηνίες έναρξης και λήξης του φυσικού αντικειμένου** συμπίπτουν με την έναρξη και λήξη του χειμερινού εξαμήνου του ακαδημαϊκού έτους 2025-2026 όπως καθορίζεται από το ακαδημαϊκό ημερολόγιο του Α.Ε.Ι. Ως έναρξη θεωρείται η έναρξη των μαθημάτων του εξαμήνου ή η ημερομηνία υπογραφής σύμβασης (όποια είναι μεταγενέστερη), ως λήξη θεωρείται η λήξη των εξετάσεων του εξαμήνου. Σημειώνεται ότι η διεξαγωγή εξετάσεων και η τελική βαθμολόγηση των φοιτητών κατά την Εξεταστική Περίοδο του χειμερινού εξαμήνου καθώς και του Σεπτεμβρίου περιλαμβάνονται στις συμβατικές υποχρεώσεις και ευθύνες του ωφελούμενου ανεξαρτήτως της διάρκειας ή της μορφής της σύμβασης.

4. Κάθε θέση αντιστοιχεί, σύμφωνα με το θεσμικό πλαίσιο του ν. 4957/2022, όπως ισχύει και ειδικότερα του άρθρου 155, σε συγκεκριμένο γνωστικό αντικείμενο και περιλαμβάνει μαθήματα, συναφούς γνωστικού αντικειμένου, με αυτό της θέσης, ενταγμένα στο εγκεκριμένο πρόγραμμα σπουδών του χειμερινού εξαμήνου 2025-2026 του Τμήματος.

Τα μαθήματα κάθε θέσης αθροιστικά αντιστοιχούν σε διδακτικό έργο τουλάχιστον 6 διδακτικών ωρών ανά εβδομάδα σύμφωνα με το πρόγραμμα σπουδών (θέσεις πλήρους απασχόλησης). Σε περίπτωση εξαιρετικά αυξημένων διδακτικών αναγκών του Τμήματος, μπορεί να συμπεριληφθούν μαθήματα με άθροισμα ωρών διδακτικού έργου μεγαλύτερο των 6 ωρών ανά εβδομάδα. Σημειώνεται ότι, στην περίπτωση αυτή, η αμοιβή του/της ωφελούμενου – εντεταλμένου/ης διδάσκοντα/ουσας, που θα επιλεγεί για τη συγκεκριμένη θέση, δεν μπορεί να προσαυξηθεί.

Συγκεκριμένες θέσεις, τα μαθήματα των οποίων αθροιστικά αντιστοιχούν σε διδακτικό έργο μικρότερο των έξι (6) ωρών εβδομαδιαίως, σύμφωνα με το πρόγραμμα σπουδών, χαρακτηρίζονται ως μερικής απασχόλησης.

5. Το ύψος των μηνιαίων αποδοχών των ωφελούμενων καθορίζεται από την παρ. 5 του άρθρου 173 του Ν. 4957/2022 για τις μηνιαίες αποδοχές των εντεταλμένων διδασκόντων στο ογδόντα τοις εκατό (80%) του βασικού μισθού του Μ.Κ.1 της βαθμίδας του Επίκουρου Καθηγητή των μελών Δ.Ε.Π. των Α.Ε.Ι., καθώς και στο ογδόντα τοις εκατό (80%) του ειδικού επιδόματος διδασκαλίας και έρευνας της βαθμίδας του Επίκουρου Καθηγητή, για πλήρη απασχόληση, σύμφωνα με το θεσμικό πλαίσιο ν. 5045/2023 όπως ισχύει. Σε περίπτωση επιλογής τους με καθεστώς μερικής απασχόλησης εφαρμόζεται η παρ. 7 του άρθρου 153 του ν. 4472/2017 (Α’ 74).

**Γ. ΕΙΔΙΚΟΤΕΡΟΙ ΟΡΟΙ:**

1. Ως προς το θέμα της προγενέστερης αυτοδύναμης διδασκαλίας ενός υποψηφίου ωφελούμενου σημειώνονται τα εξής:
	* Σε επίπεδο αίτησης υποψηφιότητας, ο δυνητικά ωφελούμενος θα πρέπει να υποβάλει Υπεύθυνη Δήλωση του ν.1599/1986 όπου θα αναφέρεται η συνολική διάρκεια της αυτοδύναμης διδασκαλίας του σε φορείς τριτοβάθμιας εκπαίδευσης, μετά την απόκτηση του διδακτορικού διπλώματος.
	* Η ΕΥΔ ΠΑΔΚΣ δύναται να προχωρήσει σε διασταύρωση της προγενέστερης διδακτικής εμπειρίας αξιοποιώντας κάθε πρόσφορο μέσο (όπως ενδεικτικά: Απογραφικά Δελτία των Πράξεων των προσκλήσεων του ΕΣΠΑ των ΠΠ 2014-2020 & 2021-2027 καθώς και πλατφόρμα καταγραφής αυτοδύναμου διδακτικού έργου σε φορείς τριτοβάθμιας εκπαίδευσης που θα αναπτυχθεί από το Υπουργείο Παιδείας, Θρησκευμάτων και Αθλητισμού).
2. Επιτρέπεται η σύναψη σύμβασης μεταξύ εκάστου ωφελούμενου και ενός μόνο ΑΕΙ ανά ακαδημαϊκό εξάμηνο. Συνεπώς, ο ωφελούμενος της Πρόσκλησης δεν μπορεί να έχει παράλληλα άλλη ενεργή σύμβαση ως εντεταλμένος διδάσκοντας, από οποιαδήποτε πηγή χρηματοδότησης (όπως αυτές προσδιορίζονται στην παρ. 6 του αρθρ. 173 του Ν. 4957/2022). Προς απόδειξη των ανωτέρω, πρέπει **κατά την υπογραφή της Σύμβασης** με κάθε εντεταλμένο διδάσκοντα να υποβάλλεται εκ μέρους του συμβαλλόμενου Υπεύθυνη Δήλωση στην οποία θα δεσμεύεται ότι θα υπογράψει Σύμβαση ως εντεταλμένος διδάσκοντας με ένα μόνο Α.Ε.Ι ανά ακαδημαϊκό εξάμηνο. Επιπλέον, προς διασφάλιση των ανωτέρω, το τμήμα Πληροφορικής και Τηλεπικοινωνιών του Πανεπιστημίου Ιωαννίνων μέσω του ΕΛΚΕ του Πανεπιστημίου Ιωαννίνων, πριν την υπογραφή των συμβάσεων, υποχρεούται να αποστείλει στην μονάδα Β3.2 της ΕΥΔ ΠΑΔΚΣ τα ΑΦΜ των ωφελουμένων για την αντίστοιχη διασταύρωση.

3. Οι άνδρες ενδιαφερόμενοι πρέπει να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα απ’ αυτές ή να έχουν λάβει αναβολή που καλύπτει όλο το χρόνο διάρκειας του έργου.

4. Ως προς το ζήτημα της επιλεξιμότητας επισημαίνονται τα κάτωθι:

Δεδομένου ότι για όλους τους υποψηφίους της παρούσας πρόσκλησης τίθενται εν δυνάμει θέματα Κρατικών ενισχύσεων, η υλοποιούμενη Δράση θεωρείται ότι εμπίπτει στο θεσμικό πλαίσιο Κρατικών Ενισχύσεων (De Minimis). Για να καταστεί η σχετική ενίσχυση συμβατή στο πλαίσιο του Κανονισμού (ΕΕ) 2023/2831 της Επιτροπής, είναι απαραίτητο να συμπεριλαμβάνεται στο φάκελο υποβολής της κάθε υποψηφιότητας Υπεύθυνη Δήλωση του Ν. 1599/1986 σχετικά με την ύπαρξη οικονομικής δραστηριότητας και σώρευσης των ενισχύσεων ήσσονος σημασίας (σύμφωνα με το Υπόδειγμα της σχετικής Υπεύθυνης Δήλωσης).

Σημειώνεται ότι σύμφωνα με τον ΚΑΝΟΝΙΣΜΟ (ΕΕ) αριθ. 651/2014 ΤΗΣ ΕΠΙΤΡΟΠΗΣ «Επιχείρηση θεωρείται κάθε οντότητα, ανεξάρτητα από τη νομική της μορφή, που ασκεί οικονομική δραστηριότητα. Σε αυτές περιλαμβάνονται ειδικότερα αυταπασχολούμενα άτομα και οικογενειακές επιχειρήσεις που ασκούν βιοτεχνική ή άλλη δραστηριότητα, καθώς και προσωπικές εταιρείες ή ενώσεις προσώπων που ασκούν τακτικά μια οικονομική δραστηριότητα».

Ο καθοριστικός παράγοντας είναι η οικονομική δραστηριότητα και όχι η νομική μορφή. Οικονομική δραστηριότητα συνιστά συνήθως η πώληση προϊόντων ή υπηρεσιών σε συγκεκριμένη τιμή, σε μια δεδομένη/άμεση αγορά.

Στην πράξη, αυτό σημαίνει ότι οι ελεύθεροι επαγγελματίες διαφόρων ειδικοτήτων, ατομικοί επιχειρηματίες, αυτοαπασχολούμενοι, οι οικογενειακές επιχειρήσεις, οι συμπράξεις και οι σύλλογοι ή οποιαδήποτε άλλη οντότητα που ασκεί τακτικά μια οικονομική δραστηριότητα μπορεί να θεωρηθεί επιχείρηση.

**Δ. ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΑΙΤΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Οι ενδιαφερόμενοι/ες για την παρούσα πρόσκληση, καλούνται να υποβάλλουν **φάκελο υποψηφιότητας** **με ηλεκτρονική αίτηση στη διεύθυνση ηλεκτρονικού ταχυδρομείου** **grampt@uoi.gr** **[email της Γραμματείας του Τμήματος], υποβάλλοντας τα ακόλουθα:**

1. **Υπογεγραμμένη Αίτηση υποψηφιότητας**, στην οποία αναγράφεται η θέση για την οποία υποβάλλεται αυτή (ΠΑΡΑΡΤΗΜΑ Β).

2. **Διδακτορικό Τίτλο Σπουδών** από Ίδρυμα της ημεδαπής ή της αλλοδαπής. Οι υποψήφιοι - στις περιπτώσεις που απαιτείται σύμφωνα με τις διατάξεις του Ν. 1566/1985- **υποχρεούνται** να δηλώσουν (στην Υπεύθ. Δήλωση) **τον σύνδεσμο** της αναρτημένης στο ΕΚΤ διδακτορικής διατριβής στον οποίο αυτή είναι **προσβάσιμη**. Σε κάθε άλλη περίπτωση **καταθέτουν το πλήρες κείμενο** της διδακτορικής διατριβής, ώστε να είναι διαθέσιμη στην Επιτροπή Αξιολόγησης.

Οι υποψήφιοι, που είναι κάτοχοι πτυχίων ή μεταπτυχιακών τίτλων σπουδών, ή διδακτορικών διπλωμάτων Ιδρυμάτων Ανώτατης Εκπαίδευσης της αλλοδαπής, εφόσον έχουν, κατά τον χρόνο υποβολής των απαιτούμενων δικαιολογητικών, οφείλουν να συμπεριλάβουν στον φάκελο υποψηφιότητάς τους τις **βεβαιώσεις ισοτιμίας και αντιστοιχίας.**

Σε περίπτωση που δεν διαθέτουν τις ως άνω βεβαιώσεις, η Επιτροπή Αξιολόγησης, κατά τον έλεγχο των δικαιολογητικών, θα ελέγχει, εάν το ίδρυμα της αλλοδαπής ή/και ο τύπος του απονεμόμενου τίτλου συμπεριλαμβάνονται στα Μητρώα που τηρεί ο ΔΟΑΤΑΠ (https://www.doatap.gr/anagnorish/ethniko-mitroo-anagnorismenon-idrymaton-anotatis-ekpaidefsis-tis-allodapis/, https://www.doatap.gr/anagnorish/ethniko-mitroo-typon-titlon-spoudon-anagnorismenon-idrymaton/) σύμφωνα με το άρθρο 304 παρ. 4 του ν. 4957/2022 (Α΄55). Εφόσον, το Πανεπιστήμιο χορήγησης του τίτλου τους περιλαμβάνεται στα ως άνω Μητρώα του ΔΟΑΤΑΠ, γίνονται δεκτά από την Επιτροπή Αξιολόγησης. Σε αυτή την περίπτωση οι τίτλοι σπουδών που έχουν αποκτηθεί στην αλλοδαπή θα πρέπει να: α) να φέρουν την Σφραγίδα της Χάγης (θεώρηση Apostille) και β) να προσκομίζονται σε επίσημη μετάφραση στην ελληνική γλώσσα.

Οι υποψήφιοι, που είναι κάτοχοι τίτλων σπουδών που απονέμονται από αλλοδαπά ιδρύματα τα οποία λειτουργούν με συμφωνία δικαιόχρησης με ιδιωτικούς φορείς στην Ελλάδα, οφείλουν να προσκομίζουν, στον ηλεκτρονικό φάκελο υποψηφιότητάς τους, και **Βεβαίωση Τόπου Σπουδών**, σύμφωνα με το άρθρο 304 παρ. 4 του ν. 4957/2022 (Α’ 55). Αν ως τόπος σπουδών ή μέρος αυτών βεβαιώνεται η Ελληνική Επικράτεια, ο τίτλος σπουδών δεν αναγνωρίζεται, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι..

1. **Βεβαίωση** του οικείου Τμήματος/Σχολής απονομής του Διδακτορικού τίτλου σπουδών, από την οποία να προκύπτει η ημερομηνία επιτυχούς υποστήριξης (μετά την 01.01.2015). Επισημαίνεται ότι η ημερομηνία επιτυχούς υποστήριξης δεν αφορά στην ημερομηνία ορκωμοσίας/αναγόρευσης. Για διατριβές από Ιδρύματα της αλλοδαπής λαμβάνεται υπόψη η ημερομηνία που αναγράφεται πάνω στον τίτλο ως ημερομηνία λήψης του διδακτορικού τίτλου.
2. **Βιογραφικό Σημείωμα** συνοδευόμενο από το σύνολο των εγγράφων, τα οποία τεκμηριώνουν και πιστοποιούν τα διαλαμβανόμενα σε αυτό και στο οποίο να αποτυπώνονται κατ’ ελάχιστον τα παρακάτω:

- Εκπαίδευση και Κατάρτιση.

 - **Μεταδιδακτορική έρευνα**, εφόσον υπάρχει, μετά τη λήψη του διδακτορικού που θα πρέπει να αποδεικνύεται με κάθε πρόσφορο έγγραφο, όπως π.χ. βεβαιώσεις απασχόλησης/ προϋπηρεσίας από τον Φορέα Απασχόλησης από την οποία προκύπτει με σαφήνεια το είδος εργασίας που παρασχέθηκε και η χρονική διάρκεια της παροχής ή/και με την προσκόμιση βεβαίωσης του οικείου ασφαλιστικού φορέα από την οποία προκύπτει η χρονική διάρκεια ασφάλισης (βεβαίωση, εκτύπωση ενσήμων κλπ.). Η διδακτική εμπειρία/απασχόληση δεν θεωρείται μεταδιδακτορική έρευνα.

- **Πλήρης κατάλογος και περιεχόμενο δημοσιεύσεων**, εφόσον υπάρχουν, σε περιοδικά και συνέδρια, καθώς και μονογραφίες, συγγραφή βιβλίων κλπ, portfolio εργασιών και μελετών που έχουν συνάφεια με το γνωστικό αντικείμενο της θέσης. Θα πρέπει να προσκομίζεται πλήρης κατάλογος των σχετικών συνδέσμων των δημοσιεύσεων, ώστε να δίνεται η δυνατότητα ελεύθερης πρόσβασης και κρίσης τους.

- **Τεκμηρίωση συνάφειας** των ακαδημαϊκών σπουδών, της διδακτορικής διατριβής ή/και του δημοσιευμένου έργου με το γνωστικό αντικείμενο της θέσης και των μαθημάτων που αντιστοιχούν σε αυτή.

5. **Πρόταση Σχεδιαγράμματος Διδασκαλίας** **Μαθήματος** για κάθε μάθημα του γνωστικού αντικειμένου για την οποία υποβάλλεται υποψηφιότητα.

Ενδεικτικά το Σχεδιάγραμμα Διδασκαλίας μπορεί να περιλαμβάνει:

* ανάλυση του περιεχομένου του μαθήματος και μαθησιακοί στόχοι, αναλυτικό χρονικό προγραμματισμό του μαθήματος, σε εβδομαδιαία βάση,
* οργάνωση του μαθήματος (κατά περίπτωση, π.χ. διδασκαλία θεωρίας/ασκήσεων, προαιρετικά θέματα, εργαστηριακές ασκήσεις, κ.λπ.)

6. **Υπεύθυνη Δήλωση του Ν.1599/1986** (κατάλληλα υπογεγραμμένη με ψηφιακή υπογραφή μέσω gov.gr, σύμφωνα με το Υπόδειγμα Υπεύθυνης Δήλωσης – ΠΑΡΑΡΤΗΜΑ Γ) βάσει του σχετικού παραρτήματος, όπως επισυνάπτεται ως υπόδειγμα στην παρούσα πρόσκληση, στην οποία να δηλώνεται ότι:

i. Τα στοιχεία του βιογραφικού σημειώματος είναι αληθή,

ii. Ο/Η υποψήφιος/α:

• έλαβε γνώση των όρων της παρούσας πρόσκλησης εκδήλωσης ενδιαφέροντος και τους αποδέχεται όλους ανεπιφύλακτα

• έχει λάβει τον διδακτορικό του τίτλο (ημερομηνία επιτυχούς υποστήριξης) μετά την 1.1.2015.

• διαθέτει σωρευτική αυτοδύναμη διδασκαλία, μετά την απόκτηση του διδακτορικού διπλώματος, σε Α.Ε.Ι. που δεν υπερβαίνει τα πέντε (5) ακαδημαϊκά εξάμηνα. Ειδικότερα, διαθέτει…x…εξάμηνο/α αυτοδύναμης διδασκαλίας σε φορείς τριτοβάθμιας εκπαίδευσης, μετά την απόκτηση του διδακτορικού διπλώματος.

• Ο σύνδεσμος της αναρτημένης στο ΕΚΤ διδακτορικής διατριβής στον οποίο αυτή είναι προσβάσιμη είναι ο ακόλουθος: …………………(εφόσον απαιτείται σύμφωνα με τις διατάξεις του Ν. 1566/1985)

* Κατά τον χρόνο απασχόλησής του ως εντεταλμένος διδάσκων στο πλαίσιο της παρούσας πρόσκλησης:
* δεν κατέχει θέση Ομότιμου Καθηγητή ή αφυπηρετήσαντος μέλους ΔΕΠ του οικείου ή άλλου ΑΕΙ της ημεδαπής ή της αλλοδαπής.
* δεν κατέχει θέση μέλους Δ.Ε.Π., Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.Δ.Ι.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) των Α.Ε.Ι. ή Συνεργαζόμενου Εκπαιδευτικού Προσωπικού (Σ.Ε.Π.) του Ε.Α.Π.
* δεν κατέχει θέση ερευνητή ή λειτουργικού επιστήμονα ερευνητικών και τεχνολογικών φορέων του άρθρου 13Α του Ν. 4310/2014 (Α’ 258) και λοιπών ερευνητικών οργανισμών.
* δεν είναι συνταξιούχος του ιδιωτικού ή ευρύτερου δημόσιου τομέα.
* δεν είναι υπάλληλος με σχέση Δημόσιου Δικαίου ή Ιδιωτικού Δικαίου Αορίστου Χρόνου σε φορείς του δημόσιου τομέα, όπως αυτός οριοθετείται στην περ. α) της παρ. 1 του άρθρου 14 του ν. 4270/2014, και
* δεν έχει υπερβεί το εξηκοστό έβδομο (67ο) έτος της ηλικίας.

7. **Υπεύθυνη δήλωση του Ν. 1599/1986 (κατάλληλα υπογεγραμμένη μέσω gov.gr** σύμφωνα με το Υπόδειγμα Υπεύθυνης Δήλωσης – ΠΑΡΑΡΤΗΜΑ Δ),στην οποία ο υποψήφιος δηλώνει ότι (αποκλειστικά για άρρενες υποψηφίους):

έχει εκπληρώσει τις στρατιωτικές του υποχρεώσεις ή έχει απαλλαγεί νόμιμα απ’ αυτές ή έχει λάβει αναβολή για όλο το χρόνο διάρκειας του έργου (χειμερινό εξάμηνο του ακαδημαϊκού έτους 2025-2026).

8. **Υπεύθυνη δήλωση** **του Ν. 1599/1986 (κατάλληλα υπογεγραμμένη μέσω gov.gr** σύμφωνα με το Υπόδειγμα Υπεύθυνης Δήλωσης - ΠΑΡΑΡΤΗΜΑ Ε**)** σχετικά με τη σώρευση των ενισχύσεων ήσσονος σημασίας, σύμφωνα με τους ειδικότερους όρους της παρούσας Πρόσκλησης (δήλωση συμμόρφωσης με τον κανόνα de minimis).

9. **Πιστοποιητικό ελληνομάθειας** από το Κέντρο Ελληνικής Γλώσσας επιπέδου Γ2 (αντιστοιχεί σε άριστη γνώση) (αποκλειστικά για αλλοδαπούς πολίτες).

Τα παραπάνω δικαιολογητικά υποβάλλονται:

• Εάν πρόκειται για ημεδαπά διοικητικά έγγραφα σε ευκρινή φωτοαντίγραφα των πρωτότυπων εγγράφων, ή των ακριβών αντιγράφων τους.

• Εάν πρόκειται για ιδιωτικά έγγραφα σε ευκρινή φωτοαντίγραφα από αντίγραφα αυτών, τα οποία έχουν επικυρωθεί από δικηγόρο, ή ευκρινή φωτοαντίγραφα των πρωτότυπων ιδιωτικών εγγράφων, τα οποία φέρουν θεώρηση από αρμόδια διοικητική αρχή.

• Εάν πρόκειται για έγγραφα της αλλοδαπής, με επίσημη μετάφραση αυτών σε ευκρινή φωτοαντίγραφα από αντίγραφα αυτών που έχουν επικυρωθεί από δικηγόρο.

**Τα δικαιολογητικά 1, 2, 3, 4, 5, 6 και 8 είναι απαιτούμενα και η μη προσκόμισή τους συνιστά λόγο αποκλεισμού. Ως προς το δικαιολογητικό 2 σημειώνεται ότι είναι απαιτούμενη μόνο η διαδικασία αναγνώρισης του τίτλου σπουδών εφόσον αυτός έχει αποκτηθεί στην αλλοδαπή. Το δικαιολογητικό 7 είναι απαιτούμενο δικαιολογητικό μόνο για τις περιπτώσεις υποψηφίων ανδρών. Το δικαιολογητικό 9 είναι απαιτούμενο μόνο στις περιπτώσεις υποψηφίων αλλοδαπών πολιτών. Στις περιπτώσεις αυτές η μη προσκόμισή του συνιστά κριτήριο αποκλεισμού.**

**Σε περίπτωση που η αίτηση της/του υποψηφίας/ου δεν είναι πλήρης ως προς τα απαιτούμενα δικαιολογητικά υποβολής και το περιεχόμενό τους, ή δεν πληροί τις προϋποθέσεις υποψηφιότητας (δικαίωμα υποβολής) της πρόσκλησης, η πρόταση θα απορρίπτεται.**

**E. ΤΡΟΠΟΣ ΚΑΙ ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Η υποβολή των αιτήσεων και λοιπών δικαιολογητικών από τα ενδιαφερόμενα άτομα θα γίνεται αποκλειστικά ηλεκτρονικά στη διεύθυνση** **grampt@uoi.gr** **[email της Γραμματείας του Τμήματος] έως τ****ην Δευτέρα 6 Οκτωβρίου 2025 και ώρα 23.59, και θα λαμβάνουν αριθμό πρωτοκόλλου από τη Γραμματεία του Τμήματος Πληροφορικής και Τηλεπικοινωνιών.**

Παρακαλούνται οι ενδιαφερόμενοι/ες που θα υποβάλλουν συμπληρωματικά έγγραφα ενίσχυσης της υποψηφιότητας τους, να το κάνουν σε ηλεκτρονική μορφή. Αντικατάσταση της αίτησης ή διόρθωση αυτής ή συμπλήρωση τυχόν ελλειπόντων δικαιολογητικών επιτρέπεται μόνο μέχρι τη λήξη της προθεσμίας υποβολής των αιτήσεων.

Εάν ο φάκελος περιέλθει στην Υπηρεσία μετά την ημερομηνία λήξης με οποιονδήποτε τρόπο και μέσο, θα θεωρείται εκπρόθεσμος και δεν θα αξιολογείται.

Για περισσότερες πληροφορίες οι ενδιαφερόμενοι/ες μπορούν να απευθύνονται στη Γραμματεία του Τμήματος Πληροφορικής και Τηλεπικοινωνιών (email: grampt@uoi.gr).

***Ενημέρωση για την επεξεργασία προσωπικών δεδομένων***

Το Πανεπιστήμιο Ιωαννίνων σε συμμόρφωση με τον Γενικό Κανονισμό Προστασίας Προσωπικών Δεδομένων (ΕΕ) 2016/679 του Ευρωπαϊκού Κοινοβουλίου και του Συμβουλίου (ΓΚΠΔ) δεσμεύεται να προστατεύει τα προσωπικά σας δεδομένα. Η επεξεργασία των προσωπικών δεδομένων γίνεται για τους σκοπούς και τις ανάγκες της πράξης «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού στο Πανεπιστήμιο Ιωαννίνων». Το Πανεπιστήμιο Ιωαννίνων λαμβάνει όλα τα κατάλληλα τεχνικά και οργανωτικά μέτρα, προκειμένου να διασφαλίσει ότι κάθε επεξεργασία δεδομένων προσωπικού χαρακτήρα είναι σύννομη, θεμιτή και διενεργείται με διαφανή τρόπο σε σχέση με το υποκείμενο των δεδομένων, το οποίο ενημερώνεται, όπου απαιτείται, εγκαίρως για όλα τα σχετικά δικαιώματά του βάσει του ΓΚΠΔ.

Ειδικότερα, τα προσωπικά δεδομένα επεξεργάζονται από το Πανεπιστήμιο Ιωαννίνων για τις ανάγκες του έργου με βάση τη διαδικασία που περιγράφεται στην πρόσκληση και αποστέλλονται στον φορέα χρηματοδότησης και συγκεκριμένα στην αρμόδια μονάδα της Ειδικής Υπηρεσίας Διαχείρισης. Η επεξεργασία των προσωπικών δεδομένων περιορίζεται στον απολύτως αναγκαίο βαθμό και αποτρέπεται κάθε περαιτέρω ή ανακριβής επεξεργασία κατά τρόπο ασύμβατο με τους προκαθορισμένους σκοπούς.

Σε περίπτωση που καταστεί αναγκαία η περαιτέρω επεξεργασία των προσωπικών σας δεδομένων για άλλους σκοπούς, αυτή πραγματοποιείται κατόπιν σχετικής ενημέρωσης και της συνακόλουθης συγκατάθεσής σας. Βάσει της εφαρμοστέας κάθε φορά νομοθεσίας έχετε το δικαίωμα πρόσβασης, διόρθωσης, διαγραφής, περιορισμού της επεξεργασίας των προσωπικών σας δεδομένων, καθώς και το δικαίωμα στη φορητότητά τους. Τα προσωπικά σας δεδομένα διατηρούνται μόνο για το αναγκαίο για την εξυπηρέτηση του συγκεκριμένου σκοπού χρονικό διάστημα, ενώ η επεξεργασία αυτών γίνεται κατά τρόπο που εγγυάται την προστασία από μη εξουσιοδοτημένη ή παράνομη χρήση, απώλεια ή καταστροφή.

**Οι επιλεγέντες ως εντεταλμένοι διδάσκοντες έχουν υποχρέωση συμπλήρωσης απογραφικών δελτίων (εισόδου/εξόδου) και τα προσωπικά τους δεδομένα θα επεξεργαστούν περαιτέρω για τους σκοπούς της αξιολόγησης όπως και την κατά Νόμο αναγκαία χρήση τους για λόγους διαφάνειας στην ανάρτηση των σχετικών αποφάσεων σύμφωνα με τις κείμενες διατάξεις στο σύστημα ΔΙΑΥΓΕΙΑ.**

**ΣΤ. ΚΡΙΤΗΡΙΑ ΑΠΟΚΛΕΙΣΜΟΥ/ΑΞΙΟΛΟΓΗΣΗΣ**

Οι ενδιαφερόμενοι/ες θα αξιολογηθούν σύμφωνα με τα παρακάτω κριτήρια.

|  |  |
| --- | --- |
| **Κριτήρια Αποκλεισμού** | **Απάντηση** |
| **1** | Εμπρόθεσμη Υποβολή Πλήρους Αίτησης Υποψηφιότητας (και υπογεγραμμένη) | ΝΑΙ/ΟΧΙ |
| **2** | Λήψη διδακτορικού τίτλου μετά την 01.01.2015 (με Βεβαίωση για την ημερομηνία επιτυχούς υποστήριξης) | ΝΑΙ/ΟΧΙ |
| **3** | Υποβολή αναλυτικού Βιογραφικού Σημειώματος (συνοδευόμενο από το σύνολο των εγγράφων, τα οποία τεκμηριώνουν και πιστοποιούν τα διαλαμβανόμενα σε αυτό, όπως και η τεκμηρίωση της συνάφειας της διδακτορικής διατριβής με τη θέση) | ΝΑΙ/ΟΧΙ |
| **4** | Σύνδεσμος της αναρτημένης στο ΕΚΤ Διδακτορικής Διατριβής, όπου απαιτείται (σύμφωνα με τις διατάξεις του Ν.1566/1985 αρ.70 παρ.15) στον οποίο αυτή είναι προσβάσιμη ή Πλήρες κείμενο της διδακτορικής διατριβής | ΝΑΙ/ΟΧΙ |
| **5** | Για τις περιπτώσεις διδακτορικών τίτλων από Ιδρύματα της αλλοδαπής απαιτείται αναγνώριση από το ΔΟΑΤΑΠ (ή ακολουθείται η διαδικασία όπως αποτυπώνεται στην παρ. 2 των Δικαιολογητικών Υποβολής Αίτησης Εκδήλωσης Ενδιαφέροντος) | ΝΑΙ/ΟΧΙ |
| **6** | Σωρευτική άσκηση αυτοδύναμου διδακτικού έργου σε Α.Ε.Ι. που δεν υπερβαίνει τα 5 ακαδημαϊκά εξάμηνα  | ΝΑΙ/ΟΧΙ |
| **7** | Υποβολή σχεδιαγράμματος διδασκαλίας για καθένα από τα μαθήματα της θέσης του γνωστικού αντικειμένου  | ΝΑΙ/ΟΧΙ |
| **8** | Υποβολή πλήρως συμπληρωμένων και υπογεγραμμένων Υπεύθυνων Δηλώσεων σύμφωνα με τα πρότυπα που επισυνάπτονται | ΝΑΙ/ΟΧΙ |
| **Κριτήρια Αξιολόγησης** | **Μονάδες****Βαθμολόγησης** |
| **Α. Βιογραφικό σημείωμα υποψηφίου-υποψήφιας, το** **οποίο αναλύεται στα ακόλουθα:****Κατώφλι βαθμολόγησης 10 μονάδες** |
| **Α1** | Βαθμός συνάφειας διδακτορικού με το γνωστικό αντικείμενο της θέσηςΣημείωση: Η βαθμολόγηση της συνάφειας θα τεκμηριώνεται πλήρως και λεπτομερώς από την Επιτροπή Αξιολόγησης του Τμήματος/της Σχολής και θα εγκρίνεται από τη Συνέλευση. | 0 έως 10 |
| **Α2** | Δημοσιευμένο Έργο **συναφές** με το γνωστικό αντικείμενο της θέσης :* Επιστημονικές Δημοσιεύσεις σε περιοδικά, βιβλία και κεφάλαια βιβλίων ή τόμων, ανακοινώσεις σε συνέδρια ή/και
* portfolio εργασιών και μελετών ή/και (όπου απαιτείται)
* αποδεδειγμένη καλλιτεχνική δραστηριότητα3 (όπου απαιτείται)

*2 μονάδες για κάθε δημοσίευση σε περιοδικό αναγνωρισμένου κύρους ή τόμο με κριτές και 1 μονάδα για κάθε μία από τις λοιπές δημοσιεύσεις/ανακοινώσεις* | 0 έως 30 |
| **Α3** | Α3. Μεταδιδακτορική έρευνα σε πεδίο σχετικό με το γνωστικό αντικείμενο της θέσης*Μοριοδοτείται μόνο η* απασχόληση μετά την κτήση του διδακτορικού διπλώματος σε Α.Ε.Ι. ή ερευνητικά κέντρα ή ερευνητικούς οργανισμούς/φορείς ή εταιρείες με ερευνητική δραστηριότητα. Η μοριοδότηση αντιστοιχεί σε 2 μονάδες κατ’ εξάμηνο έως 5 εξάμηνα μέγιστο. Σε περίπτωση που ο χρόνος απασχόλησης υπολείπεται του εξαμήνου, η μοριοδότηση υπολογίζεται αναλογικά.Επισημαίνεται ότι η διδακτική εμπειρία δεν προσμετράται στη μεταδιδακτορική έρευνα. | 0 έως 10 |
| **Συνολική Βαθμολογία Κριτηρίου Α** | 0 έως 50 |
| **Β. Σχεδιάγραμμα Διδασκαλίας όλων των μαθημάτων της Θέσης (ανά γνωστικό αντικείμενο), το οποίο αναλύεται στα ακόλουθα:****Κατώφλι βαθμολόγησης 10 μονάδες** |
| **Β1** | Β1. Συνάφεια σχεδιαγραμμάτων του συνόλου των μαθημάτων με το Γνωστικό Αντικείμενο της θέσης και τα μαθήματα που περιλαμβάνειΣημείωση: Η βαθμολόγηση της συνάφειας θα τεκμηριώνεται πλήρως και λεπτομερώς από την Επιτροπή Αξιολόγησης του Τμήματος/της Σχολής και θα εγκρίνεται από τη Συνέλευση.  | 0 έως 20 |
| **Β2** | Β2. Αξιοποίηση καινοτόμων μεθοδολογιών/θεωριών & βιβλιογραφίας στη διδασκαλία των μαθημάτων του Γνωστικού Αντικειμένου. | 0 έως 20 |
| **Β3** | Β3. Δομή, οργάνωση, κατανομή ύλης στη διδασκαλία των μαθημάτων του Γνωστικού Αντικειμένου. | 0 έως 10 |
| **Συνολική Βαθμολογία Κριτηρίου Β** | 0 έως 50 |
| **Συνολική Βαθμολογία Κριτηρίου Α&Β** | 0 έως 100 |

**Διευκρινίζεται ότι η μη κάλυψη από κάποιον υποψήφιο των παραπάνω κριτηρίων αποκλεισμού αποτελεί λόγο απόρριψης της υποψηφιότητας αυτής, χωρίς την περαιτέρω αξιολόγησή της.**

**Οι υποψήφιοι που σε ένα εκ των δύο επιμέρους κριτηρίων «Βιογραφικό Σημείωμα» και «Σχεδιάγραμμα Διδασκαλίας» δε συγκεντρώνουν βαθμολογία τουλάχιστον ίση με τα αντίστοιχα κατώφλια βαθμολόγησης των 10 (κριτήριο Α) ή/και των 10 (κριτήριο Β) μονάδων που σημειώνονται στον παραπάνω πίνακα κριτηρίων αξιολόγησης και βαθμολόγησης, δε θα γίνονται αποδεκτοί/ες για επιλογή και θα καταγράφονται στον πίνακα των αποκλεισθέντων.**

**Ζ. ΔΙΑΔΙΚΑΣΙΑ ΕΠΙΛΟΓΗΣ – ΑΠΟΤΕΛΕΣΜΑΤΑ – ΕΝΣΤΑΣΕΙΣ**

Η διαδικασία επιλογής ωφελουμένων στο πλαίσιο της παρούσας πρόσκλησης του ΕΣΠΑ πραγματοποιείται υπό το σχετικό θεσμικό πλαίσιο του Υπουργείου Παιδείας, Θρησκευμάτων και Αθλητισμού για τη συγκρότηση (τριμελών) Επιτροπών Αξιολόγησης εντεταλμένων διδασκόντων των ΑΕΙ και της τήρησης του πλαισίου περί μη σύγκρουσης συμφερόντων (Κανονισμός ΕΕ/2018/1046). Ειδικότερα στο άρθρο 61, παρ. 3. «Σύγκρουση συμφερόντων» του Δημοσιονομικού Κανονισμού 1046/2018 του Ευρωπαϊκού Κοινοβουλίου και του Συμβουλίου της 18ης Ιουλίου 2018 «σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης …», ορίζεται ότι σύγκρουση συμφερόντων υφίσταται όταν η αμερόληπτη και αντικειμενική άσκηση των καθηκόντων δημοσιονομικού παράγοντα ή άλλου προσώπου που συμμετέχει στην εκτέλεση του προϋπολογισμού υπονομεύεται από οικογενειακούς ή συναισθηματικούς λόγους ή από πολιτικούς ή εθνικούς δεσμούς, από οικονομικό συμφέρον ή από οποιοδήποτε άλλο άμεσο ή έμμεσο προσωπικό συμφέρον.
Η Επιτροπή Αξιολόγησης έχει την ευθύνη επιλογής των ωφελουμένων και διασφαλίζει την κατά το δυνατόν έγκαιρη ολοκλήρωση της διαδικασίας, καθώς και τον έλεγχο γνησιότητας των υποβαλλόμενων στοιχείων, τίτλων και δημοσιεύσεων. Επισημαίνεται ότι η επιτροπή οφείλει να προβαίνει σε  πλήρη και λεπτομερή τεκμηρίωση της βαθμολογίας που θέτει κατά την αξιολόγηση των τιθέμενων κριτηρίων.

Η απόφαση για την έγκριση προσωρινών αποτελεσμάτων λαμβάνεται από την οικεία Συνέλευση του Τμήματος ή της Σχολής και την Επιτροπή Ερευνών σύμφωνα με τις διατάξεις του άρθρου 173 του ν. 4957/2022, κατόπιν εισήγησης τριμελούς Επιτροπής Αξιολόγησης, που συγκροτείται με απόφαση της Συνέλευσης του Τμήματος και αναρτάται στη ΔΙΑΥΓΕΙΑ και η οποία αποτελείται από μέλη Διδακτικού Ερευνητικού Προσωπικού (Δ.Ε.Π.) του Τμήματος του άρθρου 140 με ίδιο ή συναφές γνωστικό αντικείμενο με αυτό της προς πλήρωση θέσης. Τα μέλη της Επιτροπής Αξιολόγησης υπογράφουν υπεύθυνη δήλωση του Ν. 1599/1986 περί μη σύγκρουσης συμφερόντων σύμφωνα με τις διατάξεις του Ν. 2690/1999 αρ.7 παρ.2, και τήρηση των αρχών της αμεροληψίας, εμπιστευτικότητας και ανεξαρτησίας σύμφωνα με το άρθρο 61 παρ.3 του Κανονισμού EU, Euratom No 1046/2018 (Financial Regulations).

Η Επιτροπή Αξιολόγησης συντάσσει **προσωρινό πίνακα αποκλεισθέντων** και **προσωρινό πίνακα κατάταξης των υποψηφίων που αξιολογούνται**. Ο πίνακας αποκλεισθέντων και ο πίνακας κατάταξης με τις μονάδες βαθμολόγησης των υποψηφίων στα παραπάνω κριτήρια και με αναφορά στον αριθμό πρωτοκόλλου της αίτησης καθώς και η αναλυτική εισήγηση της Επιτροπής Αξιολόγησης εισάγονται προς έγκριση στη Συνέλευση του Τμήματος και στη συνέχεια αποστέλλονται προς επικύρωση στην Επιτροπή Ερευνών και Διαχείρισης του ΕΛΚΕ του Πανεπιστημίου Ιωαννίνων.

Η σχετική απόφαση αναρτάται, με ευθύνη του Τμήματος Πληροφορικής και Τηλεπικοινωνιών. στον ιστότοπο ΔΙΑΥΓΕΙΑ, στην ιστοσελίδα του Τμήματος Πληροφορικής και Τηλεπικοινωνιών του Πανεπιστημίου Ιωαννίνων, καθώς και στην ιστοσελίδα του Πανεπιστημίου Ιωαννίνων. Τέλος, αναρτάται και στην ιστοσελίδα του ΕΛΚΕ, κατόπιν ενημέρωσης από το Τμήμα Πληροφορικής και Τηλεπικοινωνιών.

Οι υποψήφιοι/ες ενημερώνονται με δική τους επιμέλεια για τα αποτελέσματα μέσω της σχετικής ανάρτησης στην ιστοσελίδα του Τμήματος Πληροφορικής και Τηλεπικοινωνιών, στην ιστοσελίδα του ΕΛΚΕ του Πανεπιστημίου Ιωαννίνων <https://www.rc.uoi.gr/index.php/nea-anakoinoseis/apotelesmata-erevniton>, καθώς και στο πρόγραμμα ΔΙΑΥΓΕΙΑ. Η υποψήφια/ο υποψήφιος έχει το δικαίωμα να υποβάλει **ένσταση** κατά των αποτελεσμάτων της παρούσας πρόσκλησης (απόφαση αποδοχής αποτελεσμάτων) εντός αποκλειστικής προθεσμίας πέντε (5) ημερολογιακών ημερών από την επομένη της ανάρτησης της απόφασης αποδοχής αποτελεσμάτων στον ιστότοπο ΔΙΑΥΓΕΙΑ. Η ένσταση πρέπει να είναι έγγραφη και ψηφιακά υπογεγραμμένη, συνοδευόμενη από φωτοαντίγραφο της ταυτότητας του/ης ενιστάμενου/ης και υποβάλλεται αποκλειστικά ηλεκτρονικά στην ηλεκτρονική διεύθυνση grampt@uoi.gr υπό τον όρο τήρησης των προβλεπόμενων στο Ν.2472/97, αρ. 5§2 ε ́ και στο Ν. 2690/99 αρθ. 5 σύμφωνα με τα ειδικότερα διαλαμβανόμενα στις αρ. 17/02, 56/03 και 40/05 αποφάσεις της Αρχής Προστασίας Δεδομένων Προσωπικού Χαρακτήρα και στο υπό στοιχεία Γ/ΕΞ/4163- 1/06.07.2012 έγγραφό της, ήτοι, όταν συντρέχει στο πρόσωπό τους έννομο συμφέρον της υπεράσπισης των δικαιωμάτων τους ενώπιον των αρμόδιων δικαστηρίων.

Η εξέταση των ενστάσεων των υποψηφίων γίνεται από τη Συνέλευση του αρμόδιου Τμήματος κατόπιν σχετικής εισήγησης από Τριμελή Επιτροπή Ενστάσεων. Η Επιτροπή Ενστάσεων συγκροτείται με απόφαση της Συνέλευσης του Τμήματος και αναρτάται στη ΔΙΑΥΓΕΙΑ. Τα μέλη της Επιτροπής Ενστάσεων υπογράφουν υπεύθυνη δήλωση του Ν. 1599/1986 περί μη σύγκρουσης συμφερόντων σύμφωνα με τις διατάξεις του Ν. 2690/1999 αρ.7 παρ.2, και τήρηση των αρχών της αμεροληψίας, εμπιστευτικότητας και ανεξαρτησίας σύμφωνα με το άρθρο 61 παρ.3 του Κανονισμού EU, Euratom No 1046/2018 (Financial Regulations).

Για την αποτελεσματική άσκηση του δικαιώματος υποβολής ένστασης, οι υποψήφιες/υποψήφιοι έχουν δικαίωμα πρόσβασης στα στοιχεία του ατομικού φακέλου υποψηφιότητας και στα έγγραφα αξιολόγησης – βαθμολόγησης, τόσο των ιδίων όσο και των λοιπών συνυποψηφίων τους, κατόπιν γραπτής τους αίτησης εντός της προθεσμίας άσκησης ένστασης και υπό τις προϋποθέσεις των άρθρων 5 του Ν. 2690/1999, 42 του Ν.4624/2019 και 6 παρ. 1 στοιχ. στ του ΓΚΠΔ (ΕΕ 2016/679). Η αίτηση υποβάλλεται με τον ίδιο τρόπο που υποβάλλεται και η ένσταση. Λαμβανομένου υπόψη ότι τα στοιχεία του ατομικού φακέλου των υποψηφίων που έχουν υποβληθεί για τη συμμετοχή στην παρούσα Πρόσκληση Εκδήλωσης Ενδιαφέροντος αποτελούν προσωπικά δεδομένα κατά την έννοια του άρθρ. 4 του Γενικού Κανονισμού Προστασίας Δεδομένων 2016/679, η πρόσβαση των λοιπών συνυποψηφίων στα στοιχεία αυτά είναι δυνατή υπό τους όρους της νομοθεσίας για τα προσωπικά δεδομένα και του άρθρου 5 του Κώδικα Διοικητικής Διαδικασίας, καθώς και σύμφωνα με τις προϋποθέσεις που παγίως δέχεται η Αρχή Προστασίας Δεδομένων Προσωπικού Χαρακτήρα (απόφαση ΑΠΔΠΧ 28/2018). Σε κάθε περίπτωση, οι υποψήφιοι αποδέχονται με την υποβολή της αίτησής τους ότι τα έγγραφα και δικαιολογητικά που θα υποβάλουν δύνανται να είναι προσβάσιμα από τους συνυποψήφιούς τους, με τις ανωτέρω προϋποθέσεις.

Τόσο οι ενστάσεις και οι αιτήσεις για πρόσβαση στα στοιχεία φακέλων υποψηφίων, όσο και οι αιτήσεις υποβολής, πρέπει να είναι νομίμως υπογεγραμμένες με φυσική ή ηλεκτρονική-ψηφιακή υπογραφή (μέσω του gov.gr ή άλλη νομίμως χορηγηθείσα ψηφιακή υπογραφή). Αιτήσεις και ενστάσεις που δεν πληρούν τα παραπάνω δεν εξετάζονται. Στην περίπτωση που η ένσταση γίνεται αποδεκτή η Επιτροπή Eνστάσεων συντάσσει νέο πρακτικό και νέο (οριστικό) πίνακα κατάταξης των υποψηφίων. Εν συνεχεία, το νέο πρακτικό και ο νέος πίνακας κατάταξης εγκρίνεται από τη Συνέλευση του Τμήματος και διαβιβάζεται στην Επιτροπή Ερευνών και Διαχείρισης του ΕΛΚΕ προς επικύρωση.

**Οι αποφάσεις της Επιτροπής Ερευνών του ΕΛΚΕ για την έγκριση των οριστικών αποτελεσμάτων** αξιολόγησης (μετά την εξέταση των ενστάσεων από την αρμόδια Επιτροπή Ενστάσεων) με πίνακες που φέρουν τις μονάδες βαθμολόγησης των υποψηφίων στα παραπάνω κριτήρια και με αναφορά στον αριθμό πρωτοκόλλου της αίτησής τους αναρτώνται στον ιστότοπο ΔΙΑΥΓΕΙΑ, στην ιστοσελίδα του Τμήματος Πληροφορικής και Τηλεπικοινωνιών καθώς και στην ιστοσελίδα του ΕΛΚΕ του Πανεπιστημίου Ιωαννίνων.

Ο/Η υποψήφιος/α με τη μεγαλύτερη βαθμολογία θα είναι εκείνος/η που θα κληθεί να αναλάβει το έργο. **Εφόσον δεν υπάρχουν εμπρόθεσμες ενστάσεις, τότε μετά την λήξη της προβλεπόμενης προθεσμίας ο προσωρινός πίνακας αξιολόγησης καθίσταται αυτόματα οριστικός**. Σε περίπτωση κωλύματος αυτού/ής δίνεται η δυνατότητα επιλογής των επομένων επιλαχόντων υποψηφίων, ως την εξάντληση της σειράς κατάταξης με την προϋπόθεση ότι αυτός/η που θα επιλεγεί έχει βαθμολογία κατ΄ ελάχιστον 10 μόρια στο κριτήριο Α και 10 μόρια στο κριτήριο Β~~.~~

Ισοβαθμία: Σε περίπτωση ισοβαθμίας στη συνολική βαθμολογία προηγείται ο/η υποψήφιος/-α που έχει τις περισσότερες μονάδες στο κριτήριο Α.1 του πίνακα κριτηρίων και αν συμπίπτουν, ο/η υποψήφιος/-α που έχει τις περισσότερες μονάδες στο κριτήριο Α.2 και στη συνέχεια στο κριτήριο Α.3 , Β.1, Β.2 και Β.3. Η σειρά κατάταξης των υποψηφίων που εξακολουθούν να ισοβαθμούν μετά την εξάντληση όλων των κριτηρίων ισοβαθμίας, καθορίζεται με δημόσια κλήρωση όπου δύναται να παρευρίσκονται και οι ενδιαφερόμενοι. Η κλήρωση διεξάγεται παρουσία της Επιτροπής Αξιολόγησης. Με την ίδια απόφαση ο Πρόεδρος της Επιτροπής Αξιολόγησης ορίζει και τον ακριβή τόπο και χρόνο της κλήρωσης και κάθε άλλο σχετικό θέμα, περιλαμβανομένων των θεμάτων που αφορούν στη δημοσιότητα της κλήρωσης. Οι υποψήφιοι ενημερώνονται σχετικά με ανακοίνωση που αναρτάται στον διαδικτυακό τόπο της Επιτροπής Ερευνών του Ε.Λ.Κ.Ε., είκοσι τέσσερις (24) τουλάχιστον ώρες πριν από τη διενέργεια της κλήρωσης.

Εάν κατά την εξέλιξη του ακαδημαϊκού έτους προκύψει αδυναμία συνέχισης του διδακτικού έργου εκ μέρους του ωφελούμενου, προκειμένου να μη διαταραχθεί η αλληλουχία των μαθημάτων στο πρόγραμμα σπουδών, επιτρέπεται η ανάθεση του υπολειπόμενου διδακτικού έργου στον πρώτο επιλαχόντα ή, εφόσον δεν υπάρχει, η επανάληψη πρόσκλησης του Ιδρύματος για το υπολειπόμενο διδακτικό έργο.

Σημειώνεται ότι η παρούσα πρόσκληση: α) δε συνεπάγεται αυτοδικαίως για την Επιτροπή Ερευνών του ΕΛΚΕ του Πανεπιστημίου Ιωαννίνων και κατ’ επέκταση για το Πανεπιστήμιο Ιωαννίνων καμία απολύτως δέσμευση για σύναψη σύμβασης με τους υποψηφίους, και β) δημοσιεύεται υπό την αίρεση της έγκρισης της χρηματοδότησης της Πράξης, ενώ η Επιτροπή Ερευνών διατηρεί το δικαίωμα να μην προβεί σε έγκριση προτάσεων της υπόψη πρόσκλησης, αζημίως γι’ αυτήν.

**Πληροφορίες**

Για περισσότερες πληροφορίες οι ενδιαφερόμενοι/ες μπορούν να απευθύνονται στη Γραμματεία του Τμήματος Πληροφορικής και Τηλεπικοινωνιών (email: grampt@uoi.gr).

Η παρούσα πρόσκληση θα δημοσιευθεί στην ιστοσελίδα του Τμήματος Πληροφορικής και Τηλεπικοινωνιών, στην ιστοσελίδα του ΕΛΚΕ (<https://www.rc.uoi.gr/index.php/nea-anakoinoseis/proskliseis-erevniton>), στην ιστοσελίδα του Πανεπιστημίου Ιωαννίνων και στη ΔΙΑΥΓΕΙΑ.

Ο Πρόεδρος του Τμήματος Πληροφορικής και Τηλεπικοινωνιών

Τζάλλας Αλέξανδρος

Αναπληρωτής Καθηγητής

Συνημμένα:

1. Παράρτημα Α Θέσεων / Γνωστικών Αντικειμένων.
2. Παράρτημα Β - Αίτηση.
3. Παράρτημα Γ - Υπεύθυνη Δήλωση Ι.
4. Παράρτημα Δ - Υπεύθυνη Δήλωση ΙΙ (αφορά μόνο τους άνδρες υποψηφίους).
5. Παράρτημα Ε - Υπεύθυνη Δήλωση ΙΙΙ (περί υπαγωγής στον κανόνα de minimis).
6. Υπόδειγμα Σύμβασης.

**Παράρτημα Α Θέσεων / Γνωστικών Αντικειμένων**

**Τμήμα: Πληροφορικής και Τηλεπικοινωνιών**

|  |  |  |  |
| --- | --- | --- | --- |
| Αύξων Αριθμός Θέσης: | **1** | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | **ΜΕΡΙΚΗ ΑΠΑΣΧΟΛΗΣΗ**  |
| Γνωστικό Αντικείμενο Θέσης: | **ΤΕΧΝΗΤΗ ΝΟΗΜΟΣΥΝΗ** |
|  |  |
| **ΜΑΘΗΜΑ 1** |
| Αύξων Αριθμός Μαθήματος: | 1 |
| Κωδικός Μαθήματος:  | 502  |
| Τίτλος Μαθήματος:  | Τεχνητή Νοημοσύνη |
| Είδος Μαθήματος: | Υποχρεωτικό |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2024-2025: | 5ο  | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ |
| ECTS Μαθήματος: | 5 |
| Ώρες διδασκαλίας Μαθήματος (Θεωρία): | 3 | Ώρες διδασκαλίας Μαθήματος (Φροντιστήριο): |  |
| Σύντομη Περιγραφή Μαθήματος: | Το μάθημα εισάγει τους φοιτητές στις βασικές αρχές, έννοιες και μεθόδους της Τεχνητής Νοημοσύνης (ΤΝ), καλύπτοντας τόσο τη θεωρητική θεμελίωση όσο και πρακτικές εφαρμογές. Εξετάζονται τεχνικές αναπαράστασης και επίλυσης προβλημάτων πραγματικού κόσμου, αλγόριθμοι αναζήτησης (τυφλής και ευρετικής), στρατηγικές παιχνιδιών δύο αντιπάλων, καθώς και μέθοδοι επίλυσης προβλημάτων ικανοποίησης περιορισμών. Παρουσιάζονται οι αρχές αναπαράστασης γνώσης, η χρήση της προτασιακής και της λογικής πρώτης τάξης, καθώς και μηχανισμοί εξαγωγής συμπερασμών με κανόνες όπως το modus ponens και η resolution. Τέλος, οι φοιτητές εξοικειώνονται με εναλλακτικές μορφές λογικής αναπαράστασης, τη δομημένη αναπαράσταση γνώσης και μια πρώτη εισαγωγή στον λογικό προγραμματισμό μέσω της γλώσσας Prolog, αποκτώντας δεξιότητες που τους επιτρέπουν να κατανοούν, να υλοποιούν και να εφαρμόζουν βασικούς αλγορίθμους ΤΝ στην επίλυση σύνθετων προβλημάτων. |

**Παράρτημα Β - Αίτηση**

|  |  |  |  |  |
| --- | --- | --- | --- | --- |
| **Αίτηση στο πλαίσιο υλοποίησης του προγράμματος:«ΑΠΟΚΤΗΣΗ ΑΚΑΔΗΜΑΪΚΗΣ ΔΙΔΑΚΤΙΚΗΣ ΕΜΠΕΙΡΙΑΣ ΣΕ ΝΕΟΥΣ ΕΠΙΣΤΗΜΟΝΕΣ ΚΑΤΟΧΟΥΣ ΔΙΔΑΚΤΟΡΙΚΟΥ ΣΤΟ ΠΑΝΕΠΙΣΤΗΜΙΟ ΙΩΑΝΝΙΝΩΝ» Κωδικός MIS 6028517, Κωδικός ΕΛΚΕ 83794** |

|  |
| --- |
|  |

 |  |  |
|   |   |   |
|   |   |   |
|  |  |  |
| **Στοιχεία προσώπου που υποβάλλει την αίτηση:** |  |  |  |  |  |
| **Επίθετο:** |   |
| **Όνομα:** |   |
| **Πατρώνυμο:** |   |
| **Επάγγελμα:** |   |
| **ΑΔΤ:** |   |
|  | **ΑΦΜ:** |   |
| **Διεύθυνση κατοικίας Υποψηφίου (Νομός, Πόλη, Οδός - Αριθμός - ΤΚ):**  |   |
| **Τηλέφωνο:** |   |
| **E-mail:** |   |
| **Αρ. Πρωτ. Πρόσκλησης Εκδήλωσης Ενδιαφέροντος** |   |  |  |  |  |  |
|  |  |  |  |  |  |  |  |  |
| **Προς το Τμήμα Πληροφορικής και Τηλεπικοινωνιών του Πανεπιστημίου Ιωαννίνων** |  |  |
|  |  |  |  |  |  |  |  |  |
| Παρακαλώ να κάνετε δεκτή την παρούσα αίτησή μου για τη διδασκαλία, κατά το Ακαδημαϊκό Έτος 2025 - 2026 (Χειμερινό Εξάμηνο), στο πλαίσιο υλοποίησης του προγράμματος: «ΑΠΟΚΤΗΣΗ ΑΚΑΔΗΜΑΪΚΗΣ ΔΙΔΑΚΤΙΚΗΣ ΕΜΠΕΙΡΙΑΣ ΣΕ ΝΕΟΥΣ ΕΠΙΣΤΗΜΟΝΕΣ ΚΑΤΟΧΟΥΣ ΔΙΔΑΚΤΟΡΙΚΟΥ ΣΤΟ ΠΑΝΕΠΙΣΤΗΜΙΟ ΙΩΑΝΝΙΝΩΝ» **της Θέσης – Γνωστικό Αντικείμενο** με τα παράκατω στοιχεία: |
| **Τμήμα:** |   |
| **Α/Α Θέσης:** |   |
| **Γνωστικό Αντικείμενο:** |   |
| **Τίτλοι Μαθήματων:** | 1. ……………………………………………………………………………………………………………………………..2. …………………………………………………………………………………………………………………………….. |
|  |  |  |  |  |  |  |  |  |
|  |  |  |  |  |
| **Συνημμένα υποβάλλω τα ακόλουθα:** |  |  |  |  |
| 1 | Σχεδιάγραμματα Διδασκαλίας του συνόλου των μαθημάτων του Γνωστικού Αντικειμένου |
| 2 | Βιογραφικό Σημείωμα |
| 3 | Φωτοαντίγραφο Διδακτορικού Διπλώματος της ημεδαπής ή της αλλοδαπής, αναγνωρισμένο από τον Δ.Ο.Α.Τ.Α.Π.  |
| 4 | Βεβαίωση του οικείου τμήματος απονομής του Διδακτορικού Διπλώματος, από την οποία να προκύπτει η ημερομηνία επιτυχούς υποστήριξης. |
| 5 | Υπεύθυνες Δηλώσεις, σύμφωνα με τα οριζόμενα στην πρόσκληση. |
| 6 | Πιστοποιητικό ελληνομάθειας Γ2 επιπέδου από το Κέντρο Ελληνικής Γλώσσας, από το οποίο θα αποδεικνύεται η πλήρης γνώση και άνετη χρήση της Ελληνικής Γλώσσας (εάν απαιτείται). |
| **Ενημέρωση επεξεργασίας προσωπικών δεδομένων (παρ. 1 του άρθ. 13 του Κανονισμού (ΕΕ) 2016/679)**Σας ενημερώνουμε ότι το Πανεπιστήμιο Ιωαννίνων συλλέγει και επεξεργάζεται τα απλά ή/και ειδικών κατηγοριών προσωπικά δεδομένα που υποβάλλετε με την παρούσα αίτηση, βάσει της παρ. 1 του άρθ. 6 και των παρ.2 και 10 του άρθρου 9 του Γενικού Κανονισμού Προστασίας Δεδομένων Προσωπικού Χαρακτήρα 2016/679 και των σχετικών διατάξεων του Ν. 4624/2019, με σκοπό:1. την εξέταση της αίτησης από τις αρμόδιες επιτροπές αξιολόγησης, εξέτασης ενστάσεων και λήψης αποφάσεων,2. την επικοινωνία των αρμόδιων στελεχών του ιδρύματος για θέματα που σχετίζονται με την ανωτέρω σχετική πρόσκληση εκδήλωσης ενδιαφέροντος και την αίτηση,3. την υποβολή στοιχείων στις αρμόδιες διαχειριστικές αρχές ή/και τους φορείς χρηματοδότησης ή/και τους φορείς ελέγχου, σύμφωνα με το υφιστάμενο θεσμικό πλαίσιο,4. τον έλεγχο ενδεχόμενης ευθύνης ή αξιόποινων πράξεων κατά την υποβολή της αίτησης, και5. την ανάρτηση σχετικών αποφάσεων στην ιστοσελίδα του Τμήματος, του Πανεπιστημίου Ιωαννίνων, του ΕΛΚΕ και στο πρόγραμμα ΔΙΑΥΓΕΙΑ. Τα προσωπικά σας δεδομένα ενδέχεται να καταστούν διαθέσιμα σε εξουσιοδοτημένο προσωπικό του Πανεπιστημίου Ιωαννίνων ή τρίτων φορέων.Τα προσωπικά σας δεδομένα θα παραμείνουν στη διάθεση του Πανεπιστημίου Ιωαννίνων για χρονική περίοδο τουλάχιστον 20 ετών και μπορείτε να ασκήσετε τα δικαιώματα πρόσβασης, διόρθωσης, επικαιροποίησης, περιορισμού επεξεργασίας, αντίταξης και φορητότητας, σύμφωνα με τους όρους του Κανονισμού.Έχετε δικαίωμα επικοινωνίας με την Αρχή Προστασίας Δεδομένων Προσωπικού Χαρακτήρα στη διεύθυνση www.dpa.gr, και με τον Υπεύθυνο Προσωπικών Δεδομένων του Πανεπιστημίου Ιωαννίνων στη διεύθυνση dpo@uoi.gr. |
|  |  |  |  |  |  |  |  |  |
|  |  |  |  | Δηλώνω υπεύθυνα ότι: α) ενημερώθηκα για το περιεχόμενο της παραπάνω πρόσκλησης, β) ενημερώθηκα για τη συλλογή και επεξεργασία των δεδομένων μου βάσει του Γενικού Κανονισμού 2016/679, και γ) οι πληροφορίες που δίνονται στην παρούσα αίτηση και τα συνημμένα αυτής είναι ακριβείς και αληθείς |
|  |  |  |  |  | Ιωάννινα,  | \_ \_ / \_ \_ / \_ \_ \_ \_ |  |
|  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |   |  |
|  |  |  |  |  | (Ονοματεπώνυμο - Υπογραφή) |  |

**Παράρτημα Γ - Υπεύθυνη Δήλωση Ι**

**Επισυνάπτεται στο παρόν έγγραφο**

**Παράρτημα Δ - Υπεύθυνη Δήλωση ΙΙ (αφορά μόνο τους άνδρες υποψηφίους)**

**Επισυνάπτεται στο παρόν έγγραφο**

**Παράρτημα Ε - Υπεύθυνη Δήλωση ΙΙΙ (περί υπαγωγής στον κανόνα de minimis)**

**Επισυνάπτεται στο παρόν έγγραφο**

**Υπόδειγμα Σύμβασης**

**Επισυνάπτεται στο παρόν έγγραφο**